23. december 2019

**Nye navne på Tradium**

**Rune Munk** er fra 1. december 2019 ansat som uddannelseskonsulent/underviser hos Tradium Retail &Management. Rune er uddannet cand.mag. i Kommunikation, Kultur & Globalisering, med speciale i Organisation og Ledelse, Aalborg Universitet. Rune har flere års erfaring fra detailkæden JYSK samt undervisningserfaring fra Tradium Business. Rune skal primært undervise eleverne fra detailkæden Dagrofa på både hovedforløb samt akademifag.

**Elisabeth Juul Øregaard** er fra den 1. november 2019 ansat på Tradium som underviser på Fodterapeutafdelingen. Elisabeth har indtil sin ansættelse været indelejer som fodterapeut på klinik i Aarhus. Elisabeth er selv uddannet fodterapeut på fodterapeutskolen i Randers.

**Ida Rosenløv** er ansat som psykolog ved Hold Fast på Tradium fra 1. november 2019. Ida færdiggjorde sin psykologuddannelse i januar 2018, hvorefter hun har arbejdet med misbrugsbehandling i Enner Mark Fængsel ved Horsens samt ved Forsvaret i Fredericia.

Som psykolog ved Hold Fast - Tradium kommer Ida til at have sin arbejdsgang på Paderup Gymnasium, Social- og Sundhedsskolen i Randers samt Tradium Minervavej og Vester Allé 26. Ida bor sammen med sin kæreste, Casper Grud Nielsen, i Ugelbølle på Syddjursland.

**Martin Nissen** er fra 1. august ansat som underviser på Tradium GF1 i Randers. Martin er uddannet tømrer i 2000. Han skal primært være tilknyttet GF1 teamet og undervise på BYG.

Martin kommer fra en stilling som tømrersvend hos Kammi entreprise og bor i Randers. Han har desuden været tilknyttet Blommevej hvor Martin har undervist indenfor teleskoplæsser.

**Jakob Sams** er fra 1. august ansat som underviser på Tradium GF1 i Randers. Jakob er uddannet elektriker i 2009. Han skal primært være tilknyttet GF1 teamet og undervise på BYG.

Jakob kommer fra en stilling som skolepraktikinstruktør og koordinator for elektriker og tømrerelever på Den Jydske Håndværkerskole i Hadsten. Jakob bor i Randers.

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 460 medarbejdere og underviser 2.900 årselever på syv adresser i Randers, Hobro og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk